Referat fra generalforsamlingen i Eskildhøj grundejerforening 2023.

Afholdt:

**Lørdag den 12. august 2023 kl. 10.00 på Fuglsøcentret i lokale 3**

1. Valg af dirigent

*Jan Fisker blev valgt som dirigent. Jan førte forsamlingen sikkert gennem dagsordenen og sikrede at formalia i forhold til indkaldelse og afholdelse blev overholdt.*

1. Bestyrelsens beretning fremlægges af formanden. Beretningen er medsendt som bilag, hændelser sket efter udsendelsen vil blive fremlagt på mødet:

***Bilag 2: GF Eskildhøj Bestyrelsens årsberetning***

*Mogens fremlagde bestyrelsens beretning jf. bilag. Udover beretningen informerede Mogens om ny affaldsordning som Renodjurs udruller i sensommeren samt en revidering af postloven pr 1.1 2024 som betyder, at postkasser på matriklerne skal afløses af centralt placerede postkasser. I kan læse mere på Renodjurs’ hjemmeside i forhold til affaldssortering. Den nye postkasselov kan ses her:* [*Nypostlov - Nypostlov.dk*](https://www.nypostlov.dk/) *Det påhviler grundejerforeningen at få opsat et nyt centralt placeret postkasseanlæg. Dette hører I nærmere om. Der var gode drøftelser og spørgsmål til bestyrelsen, bl.a. om vejvedligehold, rabatter og udhængende grene. Beretningen blev godkendt.*

1. Forelæggelse af det reviderede regnskab 1.4 2022- 31.3.2023. Regnskabet fremlægges af kassereren. Bilag er medsendt.

***Bilag 3: GF Eskildhøj Regnskab for perioden 1.4.2022-31.3.2023***

*Mogens fremlagde regnskab på vegne af Bent jf. bilag. Der er god tilslutning til grundejerforeningen og kun ganske få grundejere der ikke er medlemmer. Regnskabet hænger fint sammen for perioden og lægger lidt til balancen, så der nu er ca. 50.000 kr. på kontoen.*

1. Indkomne forslag herunder bestyrelsens egne. Bestyrelsen har ikke modtaget forslag fra medlemmer, men fremkommer selv med følgende punkter:

Udkast til ny forretningsorden: Bestyrelsen har udarbejdet et udkast til en revideret forretningsorden. Forskellen findes i §3 og §5- forslag:

* Deadline for medlemmers indmeldelse af punkter til dagsorden forlænges.
* Bestyrelsen konstituerer sig efter generalforsamlingen - man vælges dermed ikke til en bestemt funktion i bestyrelsen.

***Bilag 4a: GF Eskildhøj Udkast 2023 Vedtægter for Grundejerforeningen***

*Mads fremlagde forslag til vedtægtsændringer. Der var stemning for at vedtage ændringerne, men med et fremmøde (inkl. fuldmagter) under 50% kunne forslaget desværre ikke vedtages på mødet. Forslaget fremlægges på kommende ordinære generalforsamling, hvor vi håber på et lidt større fremmøde- alternativt ved brug af fuldmagter.*

Udkast til Q and A på hjemmesiden:Bestyrelsen har lavet et forslag til en tekst, der giver svar på de gængse spørgsmål, som kommer op både på generalforsamlinger og i løbet af året. En væsentlig forskel handler om betaling af vejvedligehold i forbindelse med nybyg.

***Bilag 4b: GF Eskildhøj Udkast Q and A til hjemmeside***

*Mads fremlagde forslaget til Q and A som bliver lagt op på Eskildhøjs grundejerforenings hjemmeside.* [GRUNDEJERFORENINGEN ESKILDSHØJ (eskildshoej.dk)](https://eskildshoej.dk/) *Indholdet blev drøftet ved bordene og der var enighed om, at materialet var relevant og dækkende, for de spørgsmål man kan have som grundejer. Der var input til udvidelse af leverandørlisten- specielt inden for vedligehold af grunde.*

1. Fastlæggelse af kontingent. Bestyrelsen fremlægger budget for regnskabsperioden og foreslår uændret kontingent på 500 kr. pr. år

***Bilag 5: GF Eskildhøj Udkast til budget 1.4.2023 -31.3.2024***

Mulighed for at betale med det samme på mobilepay 563270- angiv adresse.

*Mads fremlagde budget for kommende år med fastholdelse af kontingent på 500 kr. Der var en kort pause, hvor en del fik klaret betalingen med det samme. Dem der endnu ikke har betalt bedes gøre det snarest. Husk: angiv adressen uanset om du betaler med Mobilepay eller til konto.*

1. Valg til bestyrelsen

I år – et ulige år – er Bent Jakobsen på valg. Bent stiller op til genvalg. Eventuelle øvrige kandidater kan melde sig til formanden inden eller på selve generalforsamlingen.

*Bent modtog genvalg.*

1. Valg af suppleanter. Suppleanter vælges for et år ad gangen. På valg er Lars Bojer Madsen (Hedeskellet 9) og Jens Kristian Kristensen (Eskildshøj 11).

*Lars og Jens modtog genvalg*

8. Valg af revisor og revisorsuppleant. På valg er som revisor Per Dahl Pedersen (Eskildshøj 10-12) og Karen Haugstrup (Hedeskellet 16) som revisorsuppleant.

*Per og Karen modtog genvalg*

9. Eventuelt

*Ingen punkter under evt.*

10. Vi kører tilbage i sommerhusområdet, hvor man har mulighed for at deltage i en rundtur sammen med sine naboer. Grundejerforeningen er vært med sodavand og øl, som står på strategiske steder. Vi håber, at rundturen giver anledning til at få talt med naboer om, hvilke ønsker man kunne have til beplantningstilpasning på grundene, således at man lige kan få et smugkik til vandet eller aftensol på terrassen. Vi anviser mødesteder og mødetidspunkt på dagen.

*Mange tak for deltagelsen i ”havevandringen” Der var gode uformelle snakke om træer, udhængende grene og alt andet mellem himmel jord.*

*Bestyrelsen vil gerne takke for deltagelsen, både til generalforsamlingen og til den efterfølgende tur i området.*

Med venlig hilsen

Bestyrelsen

Fuglsø, den 12./8-2023